‘हम’ शरीरमय - ‘हम’ जीव किसी भी परिस्थिति में शरीर रहते स्वतन्त्र नहीं रह सकता है। या तो शरीरमय या आत्मामय होकर ही रहना पड़ता है। ‘हम’ जीव जब शरीरमय होकर शरीर और संसार की तरफ रुख करके कायम रहता है, तब शरीर शरीर और संसार के जड़ होने के कारण ‘हम’ जीव भी जड़ वाला ही हो जाता है, जिसके कारण शरीर और सम्पत्ति ही जीवन का प्रधान लक्ष्य बन जाता है, और फिर यह ‘हम’ जीव यह भी भूल जाता है कि वास्तव में ‘हम’ कौन है ? और कहाँ से आया है ? अन्त में कहाँ को जाना है ? इसका परिणाम यह होता है कि ‘हम’ जीव अपनी शान्ति और आनन्द को भी खो बैठता है, जिसकी खोज में संसार में क्या क्या नहीं करना पड़ता है ? लेकिन फिर भी प्राप्त नहीं होता।